


PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2020 M. SAUSIO 23 D. SPRENDIMO NR. T-3 „DĖL TRANSPORTO PASLAUGŲ TEIKIMO IR MOKĖJIMO UŽ PASLAUGAS TVARKOS APRAŠO PATVIRTINIMO“ PAKEITIMO

2024 m. sausio 25 d. Nr. T-16
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Panevėžio rajono savivaldybės taryba n u s p r e n d ž i a:   
Pakeisti Transporto paslaugų teikimo ir mokėjimo už paslaugas tvarkos aprašo, patvirtinto Panevėžio rajono savivaldybės tarybos 2020 m. sausio 23 d. sprendimu Nr. T-3 „Dėl Transporto paslaugų teikimo ir mokėjimo už paslaugas tvarkos aprašo patvirtinimo“:
1. 3.1 papunktį ir jį išdėstyti taip:
„3.1. specialusis transportas – tai transporto priemonė, pritaikyta asmenų su negalia, turinčių judėjimo funkcijos sutrikimų, vežimui (transporto priemonėje įrengti neįgaliųjų vežimėlių keltuvai, pavažos, vežimėlių tvirtinimo diržai, ištraukiami laipteliai, palengvinantys neįgalių žmonių įlipimą ir užtikrinantys saugų vežimą);“;
2. 6.1 papunktį ir jį išdėstyti taip:
„6.1. gydymo ir reabilitacijos įstaigas, į Gydytojų konsultacinę komisiją ar Asmenų su negalia teisių apsaugos agentūrą prie Lietuvos Respublikos socialinės apsaugos ir darbo ministerijos;“;
3. 7.1–7.5 papunkčius ir juos išdėstyti taip:
„7.1. asmeniui su negalia, judančiam vežimėliu, ir jį lydinčiam asmeniui;
7.2. asmeniui su negalia, kuriam nustatytas dalyvumo lygis nuo 0 iki 25 procentų ar iki 2023 m. gruodžio 31 d. nustatyta tvarka nustatytas darbingumo lygis nuo 0 iki 25 procentų, ar 15 procentų dalyvumo lygis, ar iki 2023 m. gruodžio 31 d. nustatyta tvarka nustatytas didelių specialiųjų poreikių lygis ir turinčiam judėjimo, regos funkcijų ar proto / psichikos sutrikimų, ir jį lydinčiam asmeniui;
7.3. vaikui su negalia, kuriam nustatytas sunkus ar vidutinis neįgalumo lygis, ir jį lydinčiam asmeniui;
7.4. asmeniui su negalia, kuriam nustatytas dalyvumo lygis nuo 30 iki 55 procentų, ar iki 
2023 m. gruodžio 31 d. nustatyta tvarka nustatytas darbingumo lygis nuo 30 iki 55 procentų ar 
40 procentų dalyvumo lygis, ar iki 2023 m. gruodžio 31 d. nustatyta tvarka nustatytas vidutinių specialiųjų poreikių lygis ir turinčiam judėjimo funkcijų sutrikimų, ir jį lydinčiam asmeniui; 
7.5. asmeniui, kuriam nenustatytas dalyvumo lygis, po operacijų, patyrusiam traumą, susižalojimą ar turinčiam kitų sveikatos sutrikimų;“;
4. 9.2 papunktį ir jį išdėstau taip;
„9.2. asmens su negalia ar iki 2023 m. gruodžio 31 d. nustatyta tvarka išduotas neįgaliojo arba pensijos gavėjo pažymėjimas.“.

